Alfred Schreuder

Alfred Schreuder (s. 2. marraskuuta 1972) on alankomaalainen jalkapallovalmentaja ja entinen keskikenttäpelaaja. Hän on toiminut viimeksi Ajaxin päävalmentajana.

Ura pelaajana

Schreuder pelasi junioritasolla PSV Eindhovenin ja Feyenoordin juniorijoukkueissa. Ammattilaisuransa hän aloitti Feyenoordissa vuonna 1991, muttei saanut juurikaan vastuuta joukkueessa.Alfred Schreuder Transfermarkt. Viitattu 1.7.2019.  Hän siirtyi kesällä 1993 Feyenoordista RKC Waalwijkiin.Alfred Schreuder Transfermarkt. Viitattu 1.7.2019.  Waalwijkissa Schreuder pääsi pelaavaan kokoonpanoon ja edusti seuraa Eredivisiessä neljän kauden ajan. 

Waalwijkista Schreuderin ura jatkui NAC Bredaan, jota edusti myös Eerste Divisiessä joukkueen pudottua sinne kaudeksi 2000/01. Schreuder palasi kesällä 2003 Feyenoordiin,  jossa pelasi kaudella 2003/04 liigassa 25 ottelua. Kauden 2004/05 hän vietti lainalla Waalwijkissa. Uransa viimeiset ammattilaiskautensa Schreuder edusti FC Twenteä ja SBV Vitesseä. Hän lopetti uransa vuonna 2009.Vitesse's Alfred Schreuder Retires From Professional Football Goal. Viitattu 1.7.2019. 

Ura valmentajana

Lopetettuaan uransa tammikuussa 2009 Schreuder siirtyi Vitessen apuvalmentajaksi. Hän toimi tehtävässä kauden loppuun saakka. Kesällä 2009 hän siirtyi FC Twenteen. Helmikuussa 2013 hän toimi hetken aikaa Twenten päävalmentajana Steve McClarenin saatua potkut. Schreuderilla ei kuitenkaan ollut valmentajadiplomia, joten hän siirtyi Michel Jansenin apuvalmentajaksi.Michel Jansen officieel hoofdtrainer FC Twente Volkskrant. Viitattu 1.7.2019.  Schreuder suoritti valmentajatutkintonsa kesällä 2014.Twente-trainer Schreuder krijgt eindelijk diploma Tubantia. Viitattu 1.7.2019.  Tämän jälkeen Schreuderista tuli Twenten päävalmentaja ja Jansen siirtyi apuvalmentajaksi.FC Twente wil nieuwe coach tot lengte der jaren houden AD.nl. Viitattu 1.7.2019.  Hän sai kuitenkin potkut elokuussa 2015 heikosti alkaneen kauden vuoksi.FC Twente ontslaat Schreuder vi.nl. Viitattu 1.7.2019. 

Lokakuun lopulla 2015 Schreuderista tuli Huub Stevensin apuvalmentaja TSG 1899 Hoffenheimissa.HUUB STEVENS NAMED NEW TSG MANAGER TSG1899. Viitattu 1.7.2019.  Stevensin jätettyä tammikuussa 2016 seuran ja Julian Nagelsmannin noustua päävalmentajaksi jatkoi Schreuder uuden valmennustiimin apuvalmentajana.Schreuder blijft bij Hoffenheim: 'Ik ben geen wegloper' vi.nl. Viitattu 1.7.2019.  Schreuder jätti Hoffenheimin tammikuussa 2018 siirtyen Erik ten Hagin apuvalmentajaksi Ajaxiin.Alfred Schreuder aangesteld als assistent-trainer Ajax. Viitattu 1.7.2019. 

Maaliskuussa 2019 TSG Hoffenheim vahvisti, että Schreuder palaa seuraan päävalmentajaksi kesällä 2019. Hänen sopimuksensa seuran kanssa on kolmivuotinen.ALFRED SCHREUDER NEUER CHEFTRAINER DER TSG TSG 1899. Viitattu 1.7.2019. 

Kesäkuussa 2020 TSG Hoffenheim paljasti, että Schreuder lopetti työnsä seuran päävalmentajana.  TSG 1899. Viitattu 9.6.2020.   Schreuderin lähdön taustalla olivat erilaiset näkemykset seuran tulevaisuudesta ja kehittämisestä.Differenzen bei Zukunftsplanung: Hoffenheim trennt sich von Trainer Schreuder Kicker. Viitattu 17.6.2020. 

Elokuussa 2020 Schreuder liittyi Ronald Koemanin valmennustiimiin ja hänestä tuli FC Barcelonan apuvalmentaja.Official: Larsson and Schreuder to assist Koeman at Barcelona Schreuder sai Koemanin ja muun valmennustiimin tavoin potkut marraskuun alussa 2021.Schreuder also departs Barcelona Football-Oranje. Viitattu 7.1.2022. 

Tammikuussa 2022 Schreuderista tuli belgialaisseura Club Bruggen päävalmentaja.Nieuwe trainer Schreuder ziet Club Brugge gelijkspelen RTL Nieuws. Viitattu 7.1.2022.  Schreuderin johdolla Club Brugge hävisi vain yhden kevätkauden otteluistaan ja nousi liigan runkosarjan kakkossijalta mestariksi.Club Brugge win Belgian league title GTN24.com. Viitattu 27.5.2022.  Kauden jälkeen Schreuder siirtyi Ajaxin päävalmentajaksi kesään 2024 ulottuvalla sopimuksella.Alfred Schreuder new head coach Ajax Ajax. Viitattu 27.5.2022.  

Schreuderin johdolla Ajax aloitti kauden 2022/23 vahvasti ja hävisi vain yhden kauden 10 ensimmäisestä liigaottelustaan. Kauden edetessä tulokset kuitenkin kääntyivät ja lopulta Ajax ajautui Schreuderin johdolla voitottomien otteluiden putkeen. Seurajohto erotti hänet 27. tammikuuta 2023, kun Ajax oli pelannut Eredivisiessä 7 ottelua ilman voittoa ja joukkueen edellinen voitto oli marraskuun alusta Mestarien liigasta Rangersia vastaan.Ajax dismiss Alfred Schreuder as manager BBC Football. Viitattu 28.1.2023. 

Saavutukset valmentajana
 Belgian mestaruus: 2022

Lähteet

Luokka:Alankomaalaiset jalkapallovalmentajat
Luokka:Alankomaalaiset jalkapalloilijat
Luokka:Vuonna 1972 syntyneet
Luokka:Elävät henkilöt